In Christi nomine, amen. Quoniam regie clemencia dignitatis ad hoc debet sollicite semper intendere, ut omnipotenti Deo, in cujus manu corda regum esse noscuntur, per opera misericordie valeat sine intermissione placere, et ei studeat pia intencione servire, sine quo nec regnum potest habere terrenum, neque adquirere sempiternum; icirco, ego rex Sancius, Dei gratia domni Adefonsi, illustris imperatoris Hyspanie filius, cum ejus consilio, consensu ac voluntate, facio cartam donacionis et textum scripture firmitatis et confirmationis Deo et beate Marie de Naigara, et beato Petro apostolo Cruniacensis monasterii et tibi Reimundo, ejusdem ecclesiæ instanti priori, et omnibus successoribus tuis et monachis ibi Deo servientibus, et beate Marie, et beato Petro apostolo, de ecclesia Sancte Marie de Portu, quam ego ab antecessore meo rege Garsia in scriptis suis ecclesiæ Naigarensi fuisse traditam conperi, et postea inde sublatam, regali juri meo commissam inveni, ut ab hac die habeatis predictam ecclesiam, et possideatis, vos et successores vestri, tam presentes quam futuri, jure hereditario in perpetuum. Ita, inquam, do et concedo vobis eam cum terris et montibus, rivis ac fontibus, pratis et pascuis, ingressibus et regressibus, et cum terminis et directuris eidem ecclesiæ pertinentibus, ubicumque fuerint, ut serviat ecclesiæ Naigarensi ad honorem Dei et beate Marie et beati Petri. Et hoc facio pro remedio anime meæ et mulieris meæ, venerabilis regine domne Blanche, quam in Jagarensi ecclesia sepelire feci, ut sit in ejus memoria et in remedio anime sue. Si quis ex meo vel alieno genere hoc meum factum et donacionem infringere voluerit, sit maledictus et excommunicatus, et pectet regie parti mille morabitinos, et hoc meum factum semper maneat firmum. Facta carta in Naigara, sub era M. C. LXXXX. IIII et quod est IIIº kalendarum setembris, imperante Adefonso, imperatore Toleto, Legione, Gallecia, Castella, Naigara, Sarragocia, Baecia et Almaria; comes Barchinonie, et Sancius, rex Navarre, vassalli imperatoris; Johannes Toletanus, archiepiscopus et primas Hyspanie, confirmavit. Ego rex Sancius hanc cartam, quam fieri jussi, meo proprio robore confirmo. Prior, qui tenuerit ecclesiam Sancte Marie de Portu, mando quod illuminet semper sepulcrum uxoris meæ regine. Rex Sancius de Navarra, confirmavit. Comes Almanricus, tenens Baeciam, conf. Comes Poncius, majordomus imperatoris, conf. Comes Lupus, tenens Naigaram, conf. Comes Vela de Navarra, conf. Goter Fernandiz de Castella, conf. Sancius Didaci, conf. Martinus, ecclesiæ beati Jacobi archiepiscopus, conf. Johannes, Legionensis episcopus, conf. Victorius, Burgensis episcopus, conf. Reimundus, Palentinus episcopus, conf. Rodericus, Naigarensis episcopus, conf. Nicholaus, Palentinus archidiaconus, regis cancellarius, conf. Fernandus Petriz, majordomus regis, conf. Gomez Gonzalviz, alferiz regis, conf. Petrus Exemeniz, tenens Ogronium, conf. Martinus Pelaiz, regis notarius, hanc cartam scripsit.